જેતપુરમાં ધારેશ્વર જીઆઈડીસી અને જેતપુર ડાઈંગ પ્રિન્ટિંગ એસો.ને ગંદાં અને કેમિકલયુક્ત પાણી ભાદર નદીમાં છોડવા માટે જીપીસીબીને નોટિસ આપી હતી.હુકમ કર્યો હતો કે,એસો.ના સીઈટીપી અને એસટીપી પ્લાન્ટના વીજજોડાણ કાપવામાં આવે. આ હુકમ મળ્યા બાદ જીપીસીબીએ પીજીવીસીએલને વીજગ્રાહક નંબર પણ પૂરા પાડ્યા હતા. નોટિસ મળતાની સાથે જ જેતપુરના ઉદ્યોગકારો ગાંધીનગર દોડી ગયા હતા અને અધિકારી સાથે બેઠક કરી હતી. આ અંગે વીજ ઈજનેર કે.જે.પાઘડારના જણાવ્યાનુસાર આ પ્રકરણમાં વીજજોડાણ કાપવા માટે 14 સપ્ટેમ્બર સુધી મુદત આપવામાં આવી છે.જો આ સમયગાળામાં રિવોકેશન ઓર્ડર નહીં આવે તો વીજજોડાણ કાપવામાં આવશે.જો આવું બનશે તો જેતપુરના 1500 ઉદ્યોગો બંધ થઈ જશે અને 50 હજારથી વધુ કારીગરો બેેકાર બની જશે.